
Z A P I S N I K
s 17. sjednice Vijeća Mjesnog odbora Utrine,

održane dana 20. rujna 2022.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Milan Božić, Aleksandra Čar, Ivana Gucek, Dario Laštre, Marija Luić, Štefica Ljubić-Karaga, Tajna Pavlović-Stojić, Ivan Puh i Ivan Vranković
OSTALI NAZOČNI:

Ž.Š. i D.M.
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 9 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće s 8 glasova ZA i 1 koji ne glasa prihvaća tekst Zapisnika s 16. sjednice Vijeća, održane 22. kolovoza 2022.
Vijeće JEDNOGLASNO utvrđuje 
D N E V N I   R E D

1. Zahtjev za povremeno korištenje prostora mjesne samouprave u MO Utrine za 
    političku platformu Zagreb je naš!, zaključak- donosi se

2. Prijedlog za postavljanje mobilnog reciklažnog dvorišta, zaključak donosi se

3. Prijedlog za partnerstvo na projektu udruge Krugovi, zaključak donosi se

4. Prijedlog za suradnju sa Arhitektonskim fakultetom. zaključak donosi se

5. Postavljanje termoplastičnog znaka u parku za pse, zaključak-donosi se

6. Postavljanje vertikalne signalizacije na skretanju za bazen Utrina, zaključak donosi se 

7. Obnova Tržnice Utrina, zaključak-donosi se

8. Obnova sprava u dječjim parkovima, zaključak-donosi se
9. Mišljenje o izmjeni i dopuni Programa građenja komunalne infrastrukture

na području Grada Zagreba u 2022., zaključak-donosi se
10. Mišljenje o izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022., zaključak-donosi se
11. Mišljenje o izmjenama i dopunama Odluke o donošenju Urbanističkog plana uređenja Odra II, zaključak, donosi se 
12. Razno, upiti, obavijesti
Ad 1. Zahtjev za povremeno korištenje prostora mjesne samouprave u MO Utrine za političku platformu Zagreb je naš!, zaključak-donosi se 
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K
o zahtjevu za povremeno korištenje prostora mjesne samouprave u MO Utrine za 

    političku platformu Zagreb je naš!
1. Vijeće Mjesnog odbora Utrine raspravljalo je o zahtjevu za povremeno korištenje prostora
    MS Utrine za potrebe Političke platforme Zagreb je naš!
2. Vijeće Mjesnog odbora Utrine odobrava Političkoj platformi Zagreb je naš korištenje
    prostora Mjesne samouprave Utrine u sljedećim terminima – mala dvorana (23 m 2 )
    svakog četvrtka od 19,00 do 22,00 sata.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu
    za mjesnu samoupravu, civilnu zaštitu i sigurnost.
Ad 2. Prijedlog za postavljanje mobilnog reciklažnog dvorišta, zaključak-donosi se
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K
o prijedlogu za postavljanje mobilnog reciklažnog dvorišta
1. Vijeće Mjesnog odbora Utrine raspravljalo je o prijedlogu za postavljanje mobilnog
    reciklažnog dvorišta zbog kontinuiranog problema odlaganja velike količine glomaznog
    otpada u naselju Utrina.

2. Vijeće Mjesnog odbora Utrine traži Zagrebački holding d.o.o.-podružnica Čistoća da na
    lokaciju Šišićeva ulica, uz zelenu Emporium zgradu postavi mobilo reciklažno dvorište.
3. Ovaj Zaključak dostavlja se Vijeću Gradske četvrti Novi Zagreb – istok i Zagrebački
    holding d.o.o.-podružnica Čistoća.
        Ad.3. Prijedlog za partnerstvo na projektu udruge Krugovi, zaključak-donosi se
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

              o prijedlogu za partnerstvo na projektu udruge Krugovi
1. Vijeće Mjesnog odbora Utrine raspravljalo je o prijedlogu za partnerstvo na projektu
    Lampicu zapali, sa susjedom Božić proslavi-prosinac 2022. i Dan susjeda Utrina, travanj,
    2023. godine u organizaciji Udruge Krugovi- centar za edukaciju, savjetovanje i
    humanitarno djelovanje.
2. Vijeće Mjesnog odbora Utrine razmotrilo je program i pristaje na partnerstvo i sudjelovanje
    u programu Lampicu zapali, sa susjedom Božić proslavi i Dan susjeda Utrina.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu
    za mjesnu samoupravu, civilnu zaštitu i sigurnost.
   Ad 4. Prijedlog za suradnju sa Arhitektonskim fakultetom, zaključak-donosi se
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K
o prijedlogu za suradnju sa Arhitektonskim fakultetom
1. Vijeće Mjesnog odbora Utrine raspravljalo je o prijedlogu i planiranoj suradnji na predavanjima, radionici i/ili nastavi vježbovnih kolegija;

• Arhitektonski fakultet, Katedra za urbanizam, prostorno planiranje i pejsažnu arhitekturu

• Arhitektonski fakultet, Studij dizajna

• Prirodoslovno-matematički fakultet, Biološki odsjek

• Agronomski fakultet, Studij krajobrazne arhitekture

Planirani ciljevi suradnje s lokalnom zajednicom su;

-zajednički odabir lokacija javnih prostora unutar stambenih naselja Trnsko, Siget, Sopot i Utrina, koji su od interesa za lokalnu zajednicu, kojima je potrebna revitalizacija, te za koje će studenti predložiti Idejno pejsažno-urbanističko rješenje

-terenski obilazak i međusobna edukacija u sklopu uvodne radionice, koja povezuje znanje članova lokalne zajednice o naslijeđu javnog prostora i suvremenim potrebama sa znanjem članova akademske zajednice o ciljevima prostornog planiranja i mogućnostima unapređenja javnog prostora

-zajedničko definiranje programa odabranih javnih prostora na uvodnoj radionici u kojoj će sudjelovati voditelji vježbovnih kolegija, zainteresirani studenti i stanovnici naselja Trnsko, Siget, Sopot i Utrina

-završne prezentacije i izložba studentskih radova u mjesnim odborima / prostorima bliskima lokalnoj zajednici, otvorenima za zainteresiranu znanstvenu, stručnu i građansku javnost.

2. Vijeće Mjesnog odbora Utrine razmotrilo je prijedlog i pristaje na partnerstvo i sudjelovanje u aktivnostima navedenim pod točkom broj 1 za akademsku godinu 2022/2023.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost.
     Ad 5. Postavljanje termoplastičnog znaka u parku za pse, zaključak-donosi se
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

o postavljanju termoplastičnog znaka u parku za pse

1. Vijeće Mjesnog odbora Utrine raspravljalo je o prijedlogu za postavljanje termoplastičnog
    znaka na ulaze u park za pse Utrina.

2. Vijeće Mjesnog odbora Utrine traži Zagrebački holding d.o.o.-podružnica Zagrebačke ceste
    postavljanje termoplastičnog znaka sa oznakom park za pse na ulaze u park-duž SR
    Njemačke i istočni ulaz, 2. kom.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom
    uredu za prostorno uređenje, izgradnju Grada, graditeljstvo, komunalne poslove i
    promet i Zagrebački holding d.o.o.-podružnica Zagrebačke ceste. 
    Ad. 6. Postavljanje vertikalne signalizacije na skretanju za bazen Utrina, 

               zaključak-donosi se
Članove Vijeća usmeno obavještava Vijećnica Štefica Ljubić Karaga.

Vijeće JEDNOGLASNO donosi

Z A K LJ U Č A K
                              o postavljanju vertikalne signalizacije na skretanju za bazen Utrina
1. Vijeće Mjesnog odbora Utrine raspravljalo je o prijedlogu za postavljanje vertikalne
    signalizacije na skretanju u bazen Utrina.
2. Vijeće Mjesnog odbora Utrine traži Zagrebački holding d.o.o.-podružnica Zagrebačke ceste
    postavljanje vertikalne signalizacije sa oznakom parkirališta u bazen Utrina duž
    Kombolove ulice kako bi se naglasio ulazak u parkiralište Kombolove 4. 
3. Ovaj Zaključak dostavlja se Vijeću Gradske četvrti Novi Zagreb – istok i Gradskom
    uredu za prostorno uređenje, izgradnju Grada, graditeljstvo, komunalne poslove i

    promet i Zagrebački holding d.o.o.-podružnica Zagrebačke ceste.
    Ad. 7. Obnova Tržnice Utrina, zaključak-donosi se
Članove Vijeća usmeno obavještava predsjednica Vijeća.

Vijeće JEDNOGLASNO donosi

                                                           Z A K LJ U Č A K
o obnovi Tržnice Utrina

1. Vijeće Mjesnog odbora Utrine raspravljalo je lošem stanju tržnice koja prokišnjava, i koja
    je na dijelovima začepljena zbog problema sa ulaskom golubova.
2. Vijeće Mjesnog odbora Utrine traži od Zagrebačkog holdinga d.o.o.- podružnica Tržnice 
     Zagreb da uvrsti tržnicu Utrina u obnovu za 2023. godinu jer su već više puta tijekom
     2022. godine bile potrebne hitne intervencije zbog stanja ploča koje se raspadaju i
     predstavljaju opasnost za građane.
3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom

    holdingu d.o.o.- Podružnica Tržnice Zagreb.
    Ad. 8. Obnova sprava u dječjim parkovima, zaključak-donosi se
Članove Vijeća usmeno obavještava predsjednica Vijeća.

Vijeće JEDNOGLASNO donosi

                                                           Z A K LJ U Č A K
o obnovi sprava u dječjim parkovima
1. Vijeće Mjesnog odbora Utrine raspravljalo je stanju sprava na dječjim igralištima u naselju 

    Utrina.
2. Vijeće Mjesnog odbora Utrine traži od Zagrebačkog holdinga d.o.o.- podružnica Zrinjevac
    da se dječje sprave u parkovima; Karamanov prilaz, Fancevljev/Skokov, Balotin prilaz,
    Strohalov prilaz, Marjanovićev/Hrastin prilaz premažu bojom otpornom na atmosferalije
     i da se grede zaštite metalnim postoljem kako bi se produžio vijek sprava, koje zbog
     neadekvatne zaštite brzo propadaju i predstavljaju opasnost za korištenje.
3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom
    holdingu d.o.o.- Podružnica Zrinjevac.
Ad. 9. Mišljenje o izmjeni i dopuni Programa građenja komunalne infrastrukture na     području Grada Zagreba u 2022., zaključak-donosi se 
Članove Vijeća usmeno obavještava predsjednica Vijeća.

Vijeće sa 8 ZA i 1 suzdržanim donosi 
                                                           Z A K LJ U Č A K
o Mišljenju o izmjeni i dopuni Programa građenja komunalne infrastrukture

na području Grada Zagreba u 2022.
1. Vijeće Mjesnog odbora Utrine raspravljalo je izmjeni i dopuni Programa građenja
     komunalne infrastrukture na području Grada Zagreba u 2022.
2. Vijeće Mjesnog odbora Utrine slaže se sa izmjenom i dopunom Programa građenja
     komunalne infrastrukture na području Grada Zagreba u 2022.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu
    za mjesnu samoupravu, civilnu zaštitu i sigurnost.
Ad. 10.  Mišljenje o izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022., zaključak-donosi se
Članove Vijeća usmeno obavještava predsjednica Vijeća.

Vijeće sa 9 suzdržanih donosi 

                                                           Z A K LJ U Č A K
o mišljenju o izmjeni Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1. Vijeće Mjesnog odbora Utrine raspravljalo je izmjeni i dopuni Programa održavanja javnih
    prometnih površina, građevina i uređaja javne namjene, javne rasvjete te izvanrednog
    održavanja nerazvrstanih cesta na području Grada Zagreba u 2022.
2. Vijeće Mjesnog odbora Utrine traži pojašnjenje troškova za Održavanje baze podataka za
    nerazvrstane ceste grada i kome su ti poslovi dodijeljeni. Iz razloga što nismo imali
    dovoljno vremena za proučiti materijale ne možemo dati svoje mišljenje.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu
    za mjesnu samoupravu, civilnu zaštitu i sigurnost.

Ad. 11. Mišljenje o izmjenama i dopunama Odluke o donošenju Urbanističkog plana uređenja Odra II
Članove Vijeća usmeno obavještava predsjednica Vijeća.

Vijeće sa 7 protiv i 2 suzdržana donosi 

                                                           Z A K LJ U Č A K
o mišljenje o izmjenama i dopunama Odluke o donošenju Urbanističkog plana
uređenja Odra II
1. Vijeće Mjesnog odbora Utrine raspravljalo je o izmjenama i dopunama Odluke o donošenju
    Urbanističkog plana uređenja Odra II.

2. Vijeće Mjesnog odbora Utrine ne slaže se sa izmjenama i dopunama Odluke o donošenju
    Urbanističkog plana uređenja Odra II.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu
    za mjesnu samoupravu, civilnu zaštitu i sigurnost.

Ad 12.  Pitanja, prijedlozi i obavijesti.
Predsjednica Vijeća obavještava prisutne o izdavanju dozvole za postavljanje stolova za stolni tenis na vježbalištu između srednjih škola.
Sukladno Akcijskom planu Grada Zagreba za integraciju tražitelja međunarodne zaštite i osoba kojima je odobrena međunarodna zaštita za 2022. godinu u planiranju aktivnosti i događanja u našoj gradskoj četvrti, uključimo i tražitelje međunarodne zaštite i osobe kojima je odobrena međunarodna zaštita, u svrhu njihove lakše integracije kao i senzibilizacije stanovnika/ca naše gradske četvrti.
Zrinjevac nema više novaca u budžetu za održavanje.
Sukladno izdanim rješenjima od Gradskog ureda za prostorno uređenje, izgradnju Grada, graditeljstvo, komunalne poslove- prioritet je postavljanje uzdignute plohe u Maretićevoj ulici i Balotinom prilazu.
Ž.Š. Obavještava da je za naselje Utrina napravljen Prometni elaborat i pita šta je sa time. 
Predsjednica odgovara da će provjeriti informaciju.

Kontaktiran je Gradski ured za obrazovanje, sport i mlade da se na SRC Utrina do kraja privedu radovi; zbrinjavanja otpada, uklanjanja umjetne trave i pražnjenje septičke jame na isprava način. Izvršena je inspekcija i očekuje se izvršenje sukladno nalogu.
D.M. upozorava na brzi promet u Maretićevoj ulici.
Predsjednica vijeća obavještava da je izdano rješenje i da je postavljanje u tijeku.

Ž.Š. upozorava da je i Kombolova isto problematična. Tamo je Gradski ured za prostorno uređenje, izgradnju Grada, graditeljstvo, komunalne poslove procijenio da ne treba postavljanje uzdignute plohe, te smo poslali žalbu na to rješenje.
D.M. predlaže da se provede više anketa u naselju, kako bi građani bili uključeni u sudjelovanje.

Postavlja pitanje izmicanja ograde oko Emporium zgrade, što trenutno nije moguće jer šahtovi nisu zatvoreni i izvođač ne želi snositi odgovornost za eventualne ozljede.
 D.M. postavlja pitanje da li u sklopu osnovne škole Mladost se može napraviti street workout.
Predsjednica vijeća odgovara da se ne mogu financirati školska igrališta, ali da će se
ulagati u 2023. u sport na vježbalištu između srednjih škola.

Štefica Ljubić Karaga postavlja pitanje vezano za zbrinjavanje otpada; zašto se ne mogu ugraditi podzemni spremnici ako suvlasnici stambenih zgrada sami financiraju postavljanje zatvorenih bokseva, te da li je kazna od 1000 kn mjesečno ili po prijavi?
Predsjednica će uputiti Čistoći dopis vezano za odgovore.

Štefica Ljubić Karaga upozorava na indeks zagađenja zraka, i traži da se napravi zbor građana kako bi se informirali i educirali građani na tu temu, te da se postavi mjerač zagađenja zraka u naselju.
Ž.Š. informira da na zagađenje utječu ciklone i anticiklone.
Predsjednica vijeća informira prisutne da za postavljanje baznih stanica u Hrvatskoj nije potrebna građevinska dozvola, te da u budućnosti treba predložiti izmjenu Zakona i da će se pokrenuti procedura mjerenja zračenja u naselju.
Dovršeno u 19:52 sati.
KLASA: 024-08/22-003/1852
URBROJ: 251-13-11-9-22-2

Zagreb, 20. rujna 2022.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       

